**Elbphilharmonie**, også kalt **Elbphilharmonie Hamburg** eller **Elphi**, er et konserthus i HafenCity i Hamburg-Mitte i Hamburg. Konserthuset ligger ved Elben, nær Speicherstadt. Konserthuset ble offisielt åpnet 11. januar 2017. Konserthuset er sete for Norddeutscher Rundfunks kringkastingsorkester, NDR Elbphilharmonie Orchester.

Historie
--------

### Kaiserspeicher

Bygningen er oppført på den tidligere Kaiserhöft, det ytterste punkt på en utstikkerkai sentralt i Hamburg havn. På tomten ble det i 1875 oppført et lagerhus (tysk: Speicher) Kaispeicher A, men kalt Kaiserspeicher til ære for Vilhelm I. Kaiserspeichers klokketårn hadde på toppen montert en tidskule, synlig over hele Hamburg havn. Tidskulen eller -ballen, var et optisk tidssignal. Den ble heist til toppen to ganger daglig, og sluppet ned på nøyaktige klokkeslett. Anlegget sto i forbindelse med observatoriet Hamburger Sternwarte. 

Det opprinnelige Kaiserspeicher ble sterkt ødelagt under andre verdenskrig. Klokketårnet sto fremdeles, men ble revet, og en ny bygning sto ferdig i 1963. Det nye lagerhuset ble brukt for lagring av kakao, te og tobakk, og var i virksomhet til tusenårsskiftet. Bygningen ble siden brukt til utstillinger og konserter. Den danner nå sokkelen til det nye konserthuset, og vises ved sin teglsteinsfasade.

### Elbphilharmonie

Elbphilharmonie, med kallenavn *Elphi*, var under oppføring mellom april 2007 og oktober 2016, etter tegninger av arkitektene Pierre de Meuron og Jacques Herzog. Bygningen rager 110 meter over havet. Den inneholder blant annet tre konsertsaler på henholdsvis 2 100, 550 og 150 plasser, et hotell, restauranter og leiligheter.

Den store konsertsalen er konstruert som en vinberg, eller terrassert vingård, der ingen publikumsplasser er lengre fra dirigenten enn 30 meter.

Orgelet i den store konsertsalen er bygget av Johannes Klais Orgelbau (Bonn), mens akustikkplanleggingen er ivaretatt av Yasuhisa Toyota og hans firma Nagata Acoustics.

Elbphilharmonie var opprinnelig kostnadsberegnet til 77 millioner euro, men et estimat per 2013 var på 789 millioner euro. Bygningen skulle vært ferdigstilt i 2010, men ble først ferdig den 31. oktober 2016. Konserthuset ble offisielt åpnet 11. januar 2017.

Konserthuset er hovedsete for kringkastingsstasjonen NDRs eget orkester, NDR Elbphilharmonie Orchester.

Bildegalleri
------------

* Kaiserspeicher oppført 1875. Tidsballen vises på toppen av klokketårnet.Kaiserspeicher oppført 1875. Tidsballen vises på toppen av klokketårnet.
* Kaispeicher A med bygningen fra 1966.Kaispeicher A med bygningen fra 1966.
* Elbphilharmonie og museumsskipet Cap San DiegoElbphilharmonie og museumsskipet Cap San Diego
* I forgrunnen verdensarvstedet Speicherstadt, med Elbphilharmonie i øvre bildekant.I forgrunnen verdensarvstedet Speicherstadt, med Elbphilharmonie i øvre bildekant.

Referanser
----------

1. ↑  Bellin, Christoph U. «Fotos von Hamburg - Bilder Kaispeicher A | Hamburger Hafen - Fotoagentur Hamburgs». *www.bildarchiv-hamburg.de*. Besøkt 18. desember 2016.
2. ↑  «WebCite query result» (PDF). *www.webcitation.org*. Arkivert fra originalen (PDF) 23. mai 2010. Besøkt 18. desember 2016.
3. ↑  *Stars kommen zu "Elphi"-Konzerten* (Welt)
4. ↑  *Liegt der Michel-Fluch auf der Elphi?* (Bild.de)
5. ↑  Germany, SPIEGEL ONLINE, Hamburg. «Elbphilharmonie-Architekt Jacques Herzog: "Der Auftrag würde so nicht mehr erteilt"». *SPIEGEL ONLINE*. Besøkt 4. november 2016.
6. ↑  Byggeprosjektets internettside Arkivert 17. juni 2013 hos Wayback Machine.
7. ↑  NDR. «Zahlen und Fakten zur Elbphilharmonie». *www.ndr.de*. Arkivert fra originalen 4. november 2016. Besøkt 4. november 2016.
8. ↑  «Elbphilharmonie - Elbphilharmonie». *www.elbphilharmonie.de*. Besøkt 8. januar 2017.
9. ↑  «Elbphilharmonie - Elbphilharmonie». *www.elbphilharmonie.de*. Besøkt 4. november 2016.
10. ↑  *Elbphilharmonie soll 789 Millionen Euro kosten*NDR
11. ↑  «Spectacular new Hamburg concert hall completed \_ finally». *The Southern*. Besøkt 4. november 2016. [*død lenke*]
12. ↑  NDR. «Elbphilharmonie eröffnet am 11. Januar 2017». *www.ndr.de*. Besøkt 4. november 2016.

Eksterne lenker
---------------

* (en) Offisielt nettsted Rediger på Wikidata

* (en) Elbphilharmonie – kategori av bilder, video eller lyd på Commons Rediger på Wikidata

* (en) Elbphilharmonie – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC **·** SkyscraperCenter
 |